पाएं अपने शहर की ताज़ा ख़बरें और फ्री ई-पेपरडाउनलोड करें
कोविड़ से लड़ने के लिए अब सीकर जिला आत्मनिर्भर बनने जा रहा है। सांवली के डैडिकेटेड कोविड सेंटर में पड़ रही भीड़ के कारण संसाधनों में कमी हो रही है। ऐसे में अब जिले में तीन नए कोविड सेंटर और बनाने जा रहे है।
दांता, जाजोद और फतेहपुर में भी कोविड सेंटर बनने से कोरोना पीड़ितों को सीकर या जयपुर नहीं जाना पड़ेगा। वहीं केंद्र की ओर से आक्सीजन प्लांट लगाने के लिए मंजूर जिलों में सीकर में भी एक प्लांट को मंजूरी मिली है। ऐसे में एनएचएआई की टीम ने आकर दो जगह भी देख ली।
कलेक्टर अविचल चतुर्वेदी ने बताया कि कोविड को लेकर प्रशासन के प्रयास रंग तो ला रहे हैं, लेकिन अभी भी सावधानी बरतने की पूरी जरूरत है। कोविड़ में रोजाना आने वाले मरीजों की संख्या अधिक है। वहां मेडिकल स्टाफ पर काफी दबाव है।
ऐसे में स्थानीय विधायकों के जरिए दांता, जाजोद और फतेहपुर सीएचसी को कोविड सेंटर में तब्दील किया जाएगा। यहां कोविड मरीजों को सांवली की तरह ही आक्सीजन वाले बेड और अन्य सुविधा मिलेगी।
वहीं केंद्र की ओर से मंजूर आक्सीजन प्लांट लगाने के लिए एनएचएआई के अफसरों ने दो जगहों पर भूमि चिन्हित की है। इसमें एसके अस्पताल और मेडिकल यूनिवर्सिटी में जगह दिखाई गई है। इसमें अधिक संभावना मेडिकल यूनिवर्सिटी में लगाने की है।
एनएचएआई सात दिन में प्लांट तैयार कर देगा। इसमें सिलेंडर भी रिफिल हो सकेगा और बेड तक सप्लाई भी हो सकेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn